kalixlouiis/myanmar-wikipedia-corpus huggingface dataset:
နေ့ရက်ကာလ အသက္ကိုပြ၍ ကျိမ်ဆိုခြင်း။
နိဗ္ဗာန်ဖြင့်ကျိမ်ဆိုခြင်း။
ပစ္စုပ္ပန် အပစ်ဒဏ်တို့ဖြင့် ကျိမ်ဆိုခြင်း။
တမလွန် ဆင်းရဲဖြင့် ကျိမ်ဆိုခြင်း တည်းဟူသော (သပတ္တာကာရ) ပတ်ထနာကိုဆိုခြင်း။
ဆဋ္ဌမကဏ္ဍ ပစ္စုပ္ပန် - အနာဂတ်ကိုငဲ့သော။
ဩဒိဿ ပတ္တိဒါန ပတ္ထနာကိုဆိုခြင်း။
သတ္တမကဏ္ဍ အတိတ် - ပစ္စုပ္ပန်ကိုငဲ့သော။
ဤသို့အားဖြင့်။
၇ - ပါးသော ကဏ္ဍတို့ဖြင့်။
ပိုင်းခြား၍ သိအပ်၏။
ကောက်နှုတ်ချက် ထိုခုနစ်ကဏ္ဍတို့မှ လိုရာထုတ်နှုတ်၍။
သရုပ်ကိုဆိုပေအံ့။
နံပါတ်(၇) အတိတ် ပစ္စုပ္ပန်ကို ငဲ့သော။
ဩဒိဿ ပတ္ထဒန ပတ္ထနာကိုဆိုရာ စကားရပ်နှိုက်။
……………… ငမောင် မုတ်ပေါက်မင်းမ ………….. ဖုရင်မင်တြာတွင် မော်ကွန်းတင်အံ့သောခါ ရိုရင်ပေသည် ……………… ငါနှင့်အတူရပါစေသောဩ။
ဟူသောစကားရပ်နှိုက် (ငါနှင့်အတူရပါစေသော) ဟု အမျှပေးဝေသောသူသည် (ငမောင်) ဖြစ်၍။
ထို (ငမောင်) သည်ပင်။
ဘုရားဒါယကာဖြစ်ပေသည်။
(ငမောင်) ဟူ၍ - (င) တတ်၍ ငယ်မည်ကိုဆိုသဖြင့်။
ထို ဘုရားဒါယကာကို၊ ဆင်းရဲသား အသည်မျိုး' ဟူ၍ သိအပ်သည်။
ရာဇသင်္ကြံ ငမောက် - တွင်းသင်းမှူး ငနု။
ဟူ၍ ခေါ်ဝေါ်ရေးသား သကဲ့သို့တည်း။
ထိုစာ၏အဆုံး၌ (ဩ) ဟူသော အက္ခရာသည်။
ဘုရားဟူ၍ အဓိပ်ပါယ်ရှိသော။
ပေါရာဏယ ဝေါဟာရဖြစ်သောကြောင့်။
မင်းတို့၏ ကောင်းမှုများမှာ ဤစကားကို ထည့်လေ့မရှိ။
(မုတ်ပေါက်မင်) ဟု နာမည်၏နောက်၌။
ဝိသေသနပုဒ်နှင့်တကွ ဆိုသောကြောင့် ထိုဘုရား ဒါယကာသည်။
အညတြ အပါကဏ္ဍမဟုတ်။
မြို့စားရွာစား အသနားခံရသော။
လူရည်ချွန်ပုဂ္ဂိုလ်ဖြစ် ကြောင်းကို သိအပ်ပေသည်။
(မုတ်ပေါက်) ဟူသည်မှာလည်း။
ကျောက်စာ၌ သံချောင်းချစ်ရာ ကူးသောအခါ ပါသွားခြင်း ကြောင့် ပြန်လိုက်ခြင်းဖြစ်သည်။
ကျောက်စာအမှန်မှာ (မုကပေါက်) ဤကဲ့သို့ ဖြစ်သည်။
ကျောက်ရေး ဆရာတို့။
သေးသေးတင်။
ဝစ္စပေါက် အောက်မြစ်များကို။
သုံးလေ့မရှိသဖြင့်။
ထိုစာမှာ (မူးကပေါက်) (မူးကံပေါက်) ဤကဲ့သို့ ဖြစ်နှိုင်သည်။
…………… မူး ကားချောင်းမြောင်းရိုးစွပ်ကို ခေါ်သည်။
ထိုအပိုဒ်နောက်က။
အစ၌ (မ) အက္ခရာ တစ်လုံးသာ ကျန်၍ ……… ဖုရင်မင်းတြာ။
ဟူသော ပုဒ်အကြားမှာ။
စာဆယ် ကိုးလုံးပျက်နေသဖြင့်၊ စလင်းသူကြီး မဟာသမန်း။
တောင်နောက်သူကြီး - သမန္တဘဒြာ စသည်တို့ကဲ့သို့။
ထိုဘုရားဒါယကာ၏ - ဂုဏ်ထူးမည်ရည်လည်း ဖြစ်နိုင်သည်။
သို့မဟုပ် - ဘုရင်မင်းတြား၏ နန်းတက်ဘွဲ့တံဆိပ်တော်လည်း ဖြစ်နိုင်သည်။
စာရေးပုံကိုထောက်ရှုလျှင် (မုတ်ပေါက်မင်၊) ဟူသော အပိုဒ်မှာ ပုဒ်တားထားပြီးမှ (မ) အက္ခရာ ရှိ၍ (ဖုရင်) ဟူသော ပုဒ်ရှေ့မှာ။
ပုဒ်တားမတွေ့ရသောကြောင့် ဖုရင် မင်းတြား၏ နန်းတက်ဘွဲ့တော် ဟူ၍ မှတ်ယူထိုက်ပေသည် ထိုဘွဲ့ကို ရှာသောအခါ။
အကြောင်းအမျိုးမျိုးနှင့် ညီညွတ်၍။
(မဟာသီဟ သူရ) ဟူသော ပြည့်စုံမင်း၏ ဘွဲ့တံဆိပ်တော်နှင့် အလွန်တိုက်ဆိုင်၍ နေပေသည်။
သို့ဖြစ်သောကြောင့်။
(မဟာသီဟသူရမည်သော) ဖုရင်မင်တြာတွင် ……… ဟု။
ကျောက်စာ ဖြစ်သင့်ပေသည်။
(မူးကံပေါက်)ဟူသည်လည်း။
ကံရွာ၏ ရှေးအမည်ပင်ဖြစ်ရန် ရှိပေသည်။
အကြောင်းကား ………… ယခုရှိသော ဆိတ်လူးကံကြီးကိုပင် (မူးကံပေါက်)ဟု ရှေးမဆွက ခေါ်တွင်ရန် အကြောင်း ရှိပေသည်။
ထိုကံကို မူးကံပေါက်ဟူ၍ မှည့်ခေါ်ဝေါရခြင်း အကြောင်းကား။
မူး၊ ဟူသည်မှာ။
မြစ် - ချောင်းအစရှိသည်တို့ကဲ့သို့ ရေမပြတ်စီးသည်မဟုတ်ဘဲ၊ ရေလာသည့် အခါ၊ ကမ်းပြည့် ကမ်းလျှမ်လာ၍၊ ပြသည့်အခါ ချောက်သွေ့နေသော - ရိုးစွပ်ရှိ မြှောင် ချောင်းမြောင်း တို့ကို မူးဟုခေါ်သည်။
ထိုမူးသည် ရေလာသောအခါ အလွန်ပြင်းပြင်းထန်ထန် လာတတ်သောကြောင့် ………… ရေလျှင် ရူးရူး။
မူးသို့တပ်ကြလဲစနောင်း) ဟူ၍ ရှေးပညာရှိတို့ စပ်ဆိုကြလေသည်။
ယခုရှိသော ဆိပ်လူးကံကြီးလည်း။
ဤကဲ့သို့ ပြင်းပြင်းထန်ထန် ရေအားသန်သော ရိုးကြီးကို ပိတ်ဆီး၍ ထားသဖြင့် ရှေးအခါကာလ မိုးလေဝသ ကောင်းမွန်လှသည်ဖြစ်၍ နှစ်စဉ်နှစ်တိုင်းလိုလို ကျိုးပေါက်ဘန် များသဖြင့်။
၎ကံကြီးကို (မူးကံပေါက်) ဟူ၍ ခေါ်တွင်ကြမည်ဖြစ်သည်။
ဥပမာပြောရလျှင်။
နွားထိုးကြီးမြို့ အရှေ့ဘက် - သေနပ်တပေါက်လောက်တွင် ရှိသော - ရိုးတခုကို ပိတ်ဆီး၍ထားသော လယ်ရေသောက် ကံသည်လည်း - ဤကဲ့သို့ပင် ကျိုးပေါက်ဖန်များ သဖြင့် ယခုထက်တိုင်ပင် ကံပေါက်ဟူ၍ ခေါ်တွင်လျက် ရှိပေသည်။
ထိုမူးကံပေါက်နှင့်နှီးနွယ်၍ မူးကံပေါက်၏ အနီး၌ တည်ရှိသောရွာကိုလည်း မူးကံပေါက်ရွာဟူ၍ ပင်ခေါ်ဝေါ်ကြပေမည်။
ဥပမာ၊ ယခုအောက်ချိုင်းရွာကို၊ သာစည် - ဟုမှည့်ခေါ်သော်လည်း။
အထက်ရွာအမည်နှင့်စပ်၍ ကံရွာဟူ၍ပင် ခေါ်သကဲ့သို့တည်း။
ယခုရှိသော ကံရွာသည် ကုန်းပေါ်မှာ တည်ရှိ၍။
၎ကို ကံရွာ - ဟုမှည့်နိုင်လောက်အောင် ဤကံမှတပါး။
ကြီးကြီးကျယ်ကျယ် ကံမရှိလေသောကြောင့်။
ထိုရွာသည်သာ၊ မူးကံပေါက်ရွာ - ဖြစ်ပေသည်။
သို့ဖြစ်၍ မူးကံပေါက်ရွာသည်။
ကာလတာရှည်သည် တကြောင်း။
ဆိတ်လူးကံဟုအမည်သညာ ပြောင်းလာသည်တကြောင်း။
ဤသို့ စသည်တို့ကြောင့်။
မူးနှင့်ပေါက် ပျောက်၍ ခေါ်ဝေါ်လွယ်ရာကံရွာ ဟူ၍ပင် ယခုထိခေါ်တွင်လာခဲ့ကြမည်ဖြစ်သည်။
ဤကဲ့သို့ အမည်တိမ်ကောသော်လည်း။
သဘောဝတ္ထုကား ယခုမျက်မြင်ပင်ဖြစ်ပေသည်။
ထိုမူးကံပေါက်မှ၊ ဆိတ်လူးကံ ဟု ခေါ်တွင်လာရပြန်သည်မှာလည်း သက္ကရာဇ် -၁၁၈၅ - ခုနှစ်မှ အထက်ကာလ အတော်ကြာကပင်။
ထိုမူးကံပေါက်ကြီး၏ အနီး၌။
ဆိတ်လူးအမည်ရှိသော ရွာတရွာ ရှိခဲ့ပေသည်။
ထိုမူးကံပေါက်ကြီးသည်။
နောက်မှတည်သော ဆိတ်လူးရွာနှင့် အလွန်နီးစပ်နေသောကြောင့်။
ထို ဆိတ်လူးရွာနှင့်နွယ်၍ မူလအမည်ကို ပယ်ပြီးလျှင်။
ဆိတ်လူးကံဟု အများအပြားခေါ်တွင် လာကြသဖြင့်။
မသိသော နောက်လူများက။
အကြောင်းကင်းလျှက်နှင့်ပင်။
ယခုထက်တိုင်အောင်။
အမည်ရင်းဟု မှတ်ထင်ခဲ့ကြသည်။
ဆိတ်လူးဟူသည် - ထိုကံ၏ အမည်ရင်းမဟုပ်။
ရွာ၏အမည်သာ အမှန်ဖြစ်ကြောင်းကို - ၁၁၈၅ - ခုနှစ်ရွှေကျောင်းနေ၊ နိသျည်းဆရာတော် ရှင်လင်္ကာသာရ ဘွဲ့ဆိုစီကုန်းခဲ့သော၊ ရှင်ပင်သာထွန်းဦး ဘုရားခေါင်းလောင်းဆုတောင်းစာ၌။
(နွားထိုး၊ တောင်ရုံး၊ သာဆုံးထန်းခွ၊ ထိုမှထန်းဉ် စီလျှင်ဆိတ်လူး တထူးမည်သာ၊ ကံရွာအဆုံး၊ ပေါင်းရုံးခြောက်ရွာ၊ ဒါယကာတို့)ဟု ဖွဲ့ဆိုလျက် ရှိသည်။
အဓိပ္ပာယ်မှာ …… နွားထိုး၊ ရုံးကုန်း၊ ထန်းခွ၊ ထန်းစဉ်၊ ဆိတ်လူး၊ ကံရွာ ၎ခြောက်ရွာသားတို့ ခေါင်းလောင်းသွင်းလှူပူဇော်ကြောင်းကို ပြဆိုပေသည်။
ထို့ကြောင့် ဆိတ်လူးသည် ထိုကံ၏ အမည်ရင်းမဟုပ်။
မူးကံပေါက်သည်သာလျှင် အမည်ရင်း ဖြစ်၍။
ယ်ခုကုန်းထက်၌ရှိသော ကံရွာသည်ကား မူးကံပေါက်ရွာ ဖြစ်ကြောင်းကို။
ဤမော်ကွန်းဖြင့်ပင် သိသာထင်ရှားပေသည်။
(မော်ကွန်းတင်အံ့သောခါသော) ဟူသော စာပိုဒ်နောက်၌ (ရိုရင်ပေသည်)ဟူသည်။
ရောင်းရင်း ဟူသော စကားနှင့် အတူတူဖြစ်၍။
ရင်းနှီးခြင်း။
အတူတကွ နေထိုင်ပေါင်းဘက်ခြင်း။
ငယ်ပေါင်း ကြီးဘော် - ဟူသော အဓိပ္ပာယ်ရှိသဖြင့်။
အတိတ် - ပစ္စုပ္ပန်ကို ငဲ့သောကြောင့်။
ရှေးကအတူတကွ နေထိုင်ခဲ့ဘူးသော။
ဆွေရင်းမျိုးချာ။
ယခု မော်ကွန်းတင်ရာတွင်။
အတူတကွရှိကြကုန်သော။
မင်းပရိသတ် အစရှိသော သူတို့ကိုပြသည်။
ထိုစာပိုဒ်နောက်၊ စာလေးလုံး ငါးလုံးလောက် ပျက်ပြီးမှ (ငါနှင့်အတူ) ဟူသော စကားကို တွေ့ရသဖြင့် ကျောက်စာ၏ သဘောမှာ (ရိုရင်ပေသည် သူခပ်သိမ်းအားလည်း)ဟူ၍ ဖြစ်သင့်ပေသည်။
သို့ဖြစ်၍ - နံပါတ်(၇) သတ္တမကဏ္ဍစကားရပ်ကို အပြည့်အစုံဆိုပါမူ။
(ငမောင်မူးကံပေါက်မင်း။
မဟာသီဟသူရ အမည်တော်ရှိသော ဖုရင်မင်တြာတွင် မော်ကွန်းတင်အံ့သောအခါသော် ရိုးရင်းပေသည့် သူခပ်သိမ်းအားလည်း ငါနှင့်အတူ ရပါစေသော ဩ။
ဟူ၍ ဖြစ်သင့်ပေသည်။
အဓိပ်ပါယ်မှာ။
ငမောင် မူးကံပေါက်မင်း မော်ကွန်းတင်သောအခါနှိုက် အတူတကွ ပုဆစ်တုတ် ကြသော မင်းများအားလုံးသည် ငါနှင့်အတူတကွရပါစေသောဟု၊ အထူးအမျှပေးဝေခြင်း ဖြစ်ပေသည်။
ဝတီးမြို့ဟောင်းသည် နွားထိုးကြီးမြို့၏ အရှေ့တောင်ဘက် (၅)မိုင်ခန့်အကွာတွင် တည်ရှိသည်။
အုတ်တွင်း၊ ကျီးကန်၊ ဘုရားကြီးရွာ (၃)ရွာအကြား၌ တည်ရှိပြီး ဘုရားကြီးကျေးရွာနှင့် ပို၍ နီးစပ်ပါသည်။
မြေပုံအညွှန်း အကွက်အမှတ် (၈၄ အို ၁၁)တွင် တည်ရှိပြီး အရှေ့လောင်ဂျီတွဒ် ၅၉ ဒီဂရီ၊ ၄၂ မိနစ်နှင့် မြောက်လက်တီတွဒ် ၂၂ ဒီဂရီ၊ ၂၂ ဒသမ ၅ မိနစ်တွင် တည်ရှိသည်။
ဝတီးဟု ခေါ်တွင်ခြင်းမှာ ဘုရားကြီးကျေးရွာ ရွာရွှေမုဌောဘုရားအတွင်းရှိ ကျောက်စာ အပိုဒ် ၆ အရ ခေါ်ခြင်းဖြစ်သည်။
ဦးစိန်ရည်၏ ပျူတပ်မြို့များအကြောင်း ဆောင်းပါးအရ စတီးမြို့ဟု ဖော်ပြထားပြီး သရေခေတ္တရာ ပျူခေတ်၏ ပျူတပ်မြို့ ၉ မြို့တွင် ပါဝင်ခဲ့သော မြို့ဖြစ်ကြောင်းသိရသည်။
ပျူတပ်မြို့များနှင့် ပတ်သက်၍ တရုတ်နိုင်ငံ ဟန်မင်းဆက် သမိုင်းမှတ်တမ်းတွင် ဝတီးမြို့ကို မိနော့တောက်လိ (Mi_Ni_Tao_Li) ဟု ဖော်ပြထားသည်။
ဗိဿနိုး၊ ဟန်လင်း၊ မိုင်းမောမြို့များနှင့် ခေတ်ပြိုင်ဖြစ်ကြောင်း သိရသည်။
ဝတီးမြို့သည် အဝိုင်းပုံသဏ္ဌာန်ရှိပြီး အနောက်ဘက်မြို့ရိုးသည် ၀ ဒသမ ၇၅ မိုင်ခန့်ရှည်ပြီး၊ မြောက်ဘက်မြို့ရိုးသည်လည်း ၀ ဒသမ ၇၅ မိုင်ခန့်ရှည်ပါသည်။
အရှေ့ဘက်မြို့ရိုးမှာ ၀ ဒသမ ၆၃ မိုင်ခန့် (၁၆၅၀ ပေ) ခန့်ရှည်၍ တောင်ဘက်မြို့ရိုးသည် မိုင်ဝက်သာသာရှိသည်။
ယဉ်ကျေးမှု အဆင့်အတန်း မြင့်သော ရှေးပျူမြို့ဟောင်းဖြစ်ကြောင်း သိရသည်။
thumb|ကျောင်းတံဆိပ် အမှတ် (၇) အခြေခံပညာအလယ်တန်းကျောင်း (မန္တလေးမြို့) သည် ဦးပိုင်အမှတ် ၁၆၊၃၁၊၁၁၊ အကွက်အမှတ် (၆၂၁) လမ်း(၈၀)၊ ၂၉ လမ်း နှင့် လမ်း၃၀ ကြား၊ ဟေမဇလရပ်ကွက်၊ ချမ်းအေးသာဇံမြို့နယ်၊ မန္တလေးမြို့၊ မန္တလေးတိုင်းဒေသကြီးတွင် တည်ရှိသည်။
သာသနာ့မြေ၊ ဘိုးဘွားပိုင်မြေ ဖြစ်သည်။
အကျယ်အဝန်း မူလမြေ − အလျား ပေ၂၀၀၊ အနံ ၁၈၅ ပေ ရှိကာ ဧရိယာအားဖြင့် ၀.၉၁ ဧက ရှိပါတယ်။
ကျောင်းအတွက် မူလမြေအပြင် အလှူရှင် ဦးဌေးလှိုင်မှ မြေထပ်မံလှူဒါန်းပါသည်။
အဆိုပါ လှူဒါန်းမြေမှာ အလျား ၁၀၅ ပေ နှင့် အနံ ၂၅ ပေ ရှိသည်။
အဆိုပါ လှူဒါန်းမြေ ကြောင့် ကျောင်းမှာ ၇၉ လမ်း (အရှေ့ဘက်) သို့ ဆက်သွယ်နိုင်ခဲ့သည်။
ယခင်အမည် ယခင်က ကောင်ဝှာ တရုတ် အလယ်တန်းကျောင်း ဖြစ်ပြီး ၁၉၆၅ ခုနှစ် ဧပြီ (၁) ရက်နေ့တွင် ပြည်သူပိုင်သိမ်းကာ အဆိုပါ ၁၉၆၅ ခုနှစ် ဇွန်လ (၁) ရက်နေ့မှ စတင်၍ အခြေခံပညာကျောင်းအဖြစ် ပြန်လည်ဖွင့်လှစ်ခဲ့သည်။
ကျောင်းဆောင်များ ကျောင်းအတွင်း ကျောင်းဆောင် (၈) ဆောင်ရှိသည်။
တရုတ်ဘုံကျောင်းကို ယခင်က စာကြည့်တိုက်အဖြစ်အသုံးပြုခဲ့သေးသော်လည်း ယခုအခါ သက်တမ်းကြာမြင့်ပြီ ဖြစ်သဖြင့် အသုံးမပြုတော့ပေ။
ပထမဦးဆုံး RC ကျောင်းဆောင်မှာ ပတ္တမြား ကျောင်းဆောင်ဖြစ်ပြီး ကျောင်းအုပ်ဆရာကြီး ဦးထွန်းကြည် လက်ထက်တွင် တည်ဆောက်ဖွင့်လှစ်နိုင်ခဲ့သည်။
လက်ရှိတွင် သက်တမ်းအကြာရှည်ဆုံး ကျောင်းဆောင်မှာ ပင်လုံဆောင် ဖြစ်သည်။
နဝရတ် ကျောင်းဆောင်မှာ နောက်ဆုံးတည်ဆောက်ပြီးစီးခဲ့သော RC ကျောင်းဆောင်ဖြစ်သည်။
ဘုံကျောင်း ပင်လုံ (၁၆၀' x ၂၇') သီပေါ (၅၅' x ၃၁') ရာမည (၁၁၀' x ၃၀') ကမ္ဘောဇ (၇၂' x ၂၁') မလိခ (၄၈' x ၁၈') ပတ္တမြား (၃၈' x ၃၃') နဝရတ် ကျောင်းအုပ်ကြီးများ ခေတ်အဆက်ဆက် ကျောင်းအုပ်ကြီးများ အုပ်ချုပ်ခဲ့ကာ ယခု လက်ရှိကျောင်းအုပ်မှာ ဆရာမကြီး ဒေါ်ဝင်းဝင်းကြည် ဖြစ်သည်။
ဦးဖေခင် (၁၉၆၅ ခုနှစ်မှ ၁၉၆၈ ခုနှစ် အထိ) ဦးလှရွှေ (၁၉၆၈ ခုနှစ်မှ ၁၉၈၁ ခုနှစ် အထိ) ဒေါ်ခင်သန်းမြင့် (၁၉၈၁ ခုနှစ်မှ ၁၉၈၈ ခုနှစ် အထိ) ဦးတင်ထွန်း (၁၉၈၈ ခုနှစ်မှ ၁၉၉၁ ခုနှစ် အထိ) ဦးကျော်မြင့် (၁၉၉၁ ခုနှစ်မှ ၁၉၉၇ ခုနှစ်အထိ) ဒေါ်ခင်မူမူတင် (၁၉၉၇ ခုနှစ်မှ ၂၀၀၁ ခုနှစ်အထိ) ဦးထွန်းကြည် (၂၀၀၁ ခုနှစ်မှ ၂၀၁၀ ခုနှစ်အထိ) ဒေါ်ဝင်းဝင်းကြည် (၂၀၁၀ ခုနှစ်မှ ယနေ့အထိ) လင့်ခ်များ B.E.M.S (7), Mandalay Category:မန္တလေး Category:မြန်မာနိုင်ငံရှိ ကျောင်းများ။
နိုင်ငံခြားဆက်ဆံရေး အက်ဥပဒေကို ရုပ်သိမ်းသည့် ဥပဒေ (၂ဝ၁၂ ခုနှစ်၊ ပြည်ထောင်စုလွှတ်တော်ဥပဒေအမှတ် ၁၄။
) ၁၃၇၄ ခုနှစ်၊ ဝါခေါင်လဆန်း ၁၂ ရက် (၂ဝ၁၂ ခုနှစ်၊ ဩဂုတ်လ ၂၉ ရက်) ပြည်ထောင်စုလွှတ်တော်သည် ဤဥပဒေကို ပြဋ္ဌာန်းလိုက်သည်။
ဤဥပဒေကို နိုင်ငံခြားဆက်ဆံရေး အက်ဥပဒေကို ရုပ်သိမ်းသည့် ဥပဒေဟု ခေါ်တွင်စေရမည်။
နိုင်ငံခြားဆက်ဆံရေး အက်ဥပဒေ The Foreign Relations Act (၁၉၃၂ ခုနှစ်၊ အိန္ဒိယ အက်ဥပဒေအမှတ် ၁၂)ကို ဤဥပဒေဖြင့် ရုပ်သိမ်းလိုက်သည်။
ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေအရ ကျွနု်ပ်လက်မှတ် ရေးထိုးသည်။
သရေစည်သူ ဦးဉာဏ်ထွန်း သည် မြန်မာနိုင်ငံ၏ ဒုတိယသမ္မတ တစ်ဦးအဖြစ် ၂၀၁၂ ဩဂုတ် မှ ၂၀၁၆ မတ်လ ၃၀ ရက်နေ့အထိ တာဝန်ထမ်းဆောင်ခဲ့သူ ဖြစ်သည်။
သီဟသူရ တင်အောင်မြင့်ဦး နုတ်ထွက်သွားပြီးနောက် လစ်လပ်လျက်ရှိသည့် ဒုသမ္မတနေရာကို ၂၀၁၂ ခုနှစ် ဩဂုတ်လ ၁၅ ရက်နေ့တွင် ရေတပ်ဦးစီးချုပ် ဗိုလ်ချုပ်ကြီး ဉာဏ်ထွန်းအား ပြည်ထောင်စုလွှတ်တော်မှ ဒုတိယသမ္မတအဖြစ် ခန့်အပ်ခဲ့သည်။
အစောပိုင်းဘဝ ဖခင် ဒုတိယတောအုပ် (သစ်တော) ဦးစိန်မောင်နှင့် မိခင်မူလတန်းပြဆရာမ ဒေါ်သိန်းတင်တို့က ၁၉၅၄ ခုနှစ်၊ ဇန်နဝါ ရီ (၁၂) ရက်တွင် ပဲခူးတိုင်း၊ သာယာ၀တီ ခရိုင်၊ ဇီးကုန်းမြို့၊ ဂုံးလမ်း(သံပရာကုန်း လမ်း)၌ မွေးဖွားသည်။
ဂုံးလမ်းအစိုးရ မူလတန်းကျောင်းနှင့် ဇီးကုန်းမြို့ အစိုးရအထက်တန်းကျောင်းတို့တွင် ပညာသင် ယူပြီး ၁၉၇၀ ပြည့်နှစ်တွင် အခြေခံပညာအထက်တန်းစာမေးပွဲအောင်မြင်ခဲ့သည်။
ပညာရေး ၁၉၇၁ ခုနှစ်မှ ၁၉၇၄ ခုနှစ်အထိ စစ်တက္ကသိုလ်ဗိုလ်လောင်းသင်တန်းအမှတ် စဉ် (၁၆)သို့တက်ရောက်ခဲ့ပြီး သိပ္ပံဘွဲ့ရ ရှိခဲ့သည်။
၁၉၈၃ ခုနှစ်တွင် အထက်တန်းရှေ့ နေ Higher Grade Pleader (H.G.P) စာမေးပွဲကိုလည်းကောင်း၊ ၁၉၈၄ ခုနှစ် တွင် မှတ်ပုံတင်ရှေ့နေ Register Lawyer (R.L) စာမေးပွဲကိုလည်းကောင်း၊ဖြေ ဆိုအောင်မြင်ခဲ့သည်။
၁၉၈၇ ခုနှစ်တွင် အမေရိကန်ပြည်ထောင်စု တက္ကဆပ်ပြည်နယ် Lackland Ariforce Base & Sd Defence Language Institute တွင် English Language Courseကိုလည်းကောင်း Rhode Isiand ပြည်နယ် Newport မြို့ရှိ Naval Education and Training Center (NETC) တွင် International Officer Candidate Couse ကိုလည်းကောင်း တက်ရောက်အောင်မြင်ခဲ့သည်။
၂၀၀၃ ခုနှစ်တွင် နိုင်ငံတော်ကာကွယ်ရေးတက္ကသိုလ်သို့ တက်ရောက်ခဲ့ ပြီးမဟာဝိဇ္ဇာဘွဲ့ (ကာကွယ်ရေးပညာ) M.A (Defence Studies) ရရှိခဲ့သည်။
စစ်မှုထမ်းခြင်း ၁၉၇၄ ခုနှစ်တွင် တပ်မတော် (ရေ) ပြန်တမ်းဝင်အရာရှိ ဒုတိယဗိုလ်အဖြစ်ခန့် အပ်ခြင်းခံခဲ့ရသည်။
၁၉၇၅ ခုနှစ်မှ ၂၀၀၄ ခုနှစ်ထိ တပ်မတော် (ရေ) စစ်ရေယာဉ်စုများရှိ စစ်ရေယာဉ်အမျိုးအစား အမျိုးမျိုးတွင် ဒုတိယစစ်ရေယာဉ်မှူး စစ်ရေယာဉ်မှူးအဖြစ် လည်းကောင်း၊ ရေတပ်လေ့ကျင့်ရေးကျောင်းသင်တန်း ဌာနများတွင် သင်တန်းနည်းပြအရာရှိ အဖြစ်လည်းကောင်း၊ ကုန်းမြေအခြေစိုက် တပ် ရေတပ်ရှေ့တန်းစခန်းရေတပ်အခြေ စိုက်စခန်းနှင့် ရေတပ်စခန်းဌာနချုပ်များ တွင် တပ်မှူး၊ စခန်းမှူး၊ စစ်ဦးစီးအရာရှိ၊ ဒုတိယဌာနချုပ်မှူး၊ ခေတ္တဌာနချုပ်မှူး အဖြစ်လည်းကောင်းတာဝန်ထမ်းဆောင် ခဲ့သည်။
၂၀၀၄ ခုနှစ်မှ ၂၀၀၈ ခုနှစ်အထိ ကာကွယ်ရေးဝန်ကြီးဌာန၊ ကာကွယ်ရေးဦးစီးချုပ်ရုံး (ရေ) တွင် စစ်ဦးစီးအရာရှိ ချုပ် (ရေ) တာဝန်များကိုထမ်းဆောင်ခဲ့သည်။
ကာကွယ်ရေးဦးစီးချုပ် (ရေ)အဖြစ် ၂၀၀၈ ခုနှစ်၊ ဇွန်လတွင် စတင်တာဝန် ထမ်းဆောင်ခဲ့သည်။
ဇနီးဖြစ်သူ ဒေါ်ခင်အေးမြင့်သည် B.A (Philosophy) ဘွဲ့ရရှိခဲ့ပြီး တပ်မတော် ဆေးဝန်ထမ်းတပ်ဖွဲ့တွင် ဗိုလ်မှူးအဆင့် အထိ တာဝန်ထမ်းဆောင်ခဲ့ကာအငြိမ်း စားယူခဲ့သည်။
သားနှစ်ယောက်နှင့် သမီးတစ်ယောက်ထွန်းကားခဲ့သည်။
သားကြီးဖြစ်သူ ဒေါက်တာဖေသက်ဇော် (M.B.B.S) နှင့် သမီးဖြစ်သူဒေါက်တာ သွယ်နီဉာဏ်ထွန်း (M.B.B.S) တို့သည် ကျန်းမာရေးဝန်ကြီးဌာန၊ ဆေးသုတေသန ဦးစီးဌာနတွင် သုတေသနအရာရှိများအဖြစ် တာဝန်ထမ်းဆောင်လျက်ရှိပြီး သားငယ် မောင်လင်းထက်ဉာဏ်ထွန်းသည် အမျိုးသား စီမံခန့်ခွဲမှုပညာကောလိပ် (National Management College) မှ B.B.M ဘွဲ့ရ ရှိခဲ့သည်။
The Hot News Journal ဩဂုတ်လ ၂၀၁၂ခုနှစ် ကိုးကား Category:မြန်မာနိုင်ငံ၏ ဒုတိယသမ္မတများ Category:၁၉၅၄ မွေးဖွားသူများ Category:သက်ရှိထင်ရှားပုဂ္ဂိုလ်များ Category:မြန်မာ ရှေ့နေများ။
User-generated representation of Polandball. ပိုလန်ဘော သို့ ကန်းထရီးဘော သည် အသုံးပြုသူ ဖန်တီးထားသော အင်တာနက် မီမီ ဖြစ်ပြီး ၂၀၀၉ နှစ်လယ်ပိုင်းတွင် ဂျာမန် ပုံရိပ်စုဆောင်းသည့် ဆိုဒ် တစ်ခု ဖြစ်သည့် Krautchan.net မှ ဖြစ်တည်ခဲ့သည်။
အွန်လိုင်းရုပ်ပြများ စုစည်းထားရာ တွင် ကျော်ကြားသော မီမီ သည် နိုင်ငံများကို အဝိုင်းရုပ်များဖြင့် ကိုယ်စားပြုထားပြီး မတောက်တခေါက် အင်္ဂလိပ်စကားဖြင့် ဆက်သွယ်ပြောခြင်း၊ စတီရီယိုတိုက်ပ် နှင့် အပြည်ပြည်ဆိုင်ရာ ဆက်နွယ်မှုများ အတွက် ပျော်ပွဲများကို မြူးလာအောင် (Poking) လုပ်ဆောင်သည်။
ကာတွန်းစတိုင် သည် ပိုလန်ဘော နှင့် ကန်းထရီးဘော နှစ်ခုလုံး ကို ကိုယ်စားပြုသည်။
နောက်ခံ ပိုလန်ဘော သည် ပိုလန်အင်တာနက် အသုံးပြုသူများနှင့် ကျန်နိုင်ငံများကြား drawball.com ပေါ်တွင် ဩဂုတ် ၂၀၀၉ ၌ ဖြစ်ပွားသော အင်တာနက်စစ်ပွဲ မှ စတင်သည်။
drawball.com သည် အင်တာနက်ပေါ်တွင် ပုံဆွဲရန် သို့မဟုတ် အခြားသူများ ဆွဲထားသော ပုံပေါ်တွင် ထပ်ဆွဲရန် ခွင့်ပြုသည်။
ပိုလန်အင်တာနက် တွင် ပိုလန် အလံကို ဘောလုံးပုံသဏ္ဌာန် ဆွဲရန် အကြံပြုကြသောအခါ များစွာသော ပိုလန်နိုင်ငံသားများသည် အနီပေါ်တွင် အဖြူပါပြီး အလယ်တွင် POLSKA စာသားပါဝင်သော ပုံပေါင်းများစွာကို drawball.com တွင် တင်ကြသည်။
4chan ၏ ကူညီမှုဖြင့် Nazi swastika ပါ ပါဝင် ပတ်သက်လာခဲ့သည်။
Krautchan.net သည် ဂျာမန်စကား အသုံးပြုသော ရုပ်ပုံစုဆောင်းသော ဆိုဒ်ဖြစ်ပြီး ၎င်း၏ နိုင်ငံတကာအဖွဲ့မှာ အင်္ဂလိပ်ဘာသာစကား အသုံးပြုသော အင်တာနက်သုံးသူများဖြစ်ကြသည်။
ပိုလန်ဘော ကာတွန်းရုပ်ပြောင် ကို ရုရှားများ က ရေးဆွဲပြီး နိုင်ငံတကာအဖွဲ့ရှိ မတောက်တခေါက်အင်္ဂလိပ်စကား အသုံးပြုသော ပိုလန်လူမျိုး Wojak ကို နိုင်ငံရေးနှင့် မပတ်သက်သော လှုံဆော်မှုအဖြစ် ၎င်းအဖွဲ့မှ ဗြိတိသျှလူမျိုး ဖလ်ကို က ၂၀၀၉ စက်တင်ဘာ တွင် မီမီကို မိုက်ခရိုဆော့ဖ်ပိန့် အသုံးပြုပြီး မီမီ ကို စတင် ဖန်တီးခဲ့သည်။
သရုပ်ပြမှု ပိုလန်သမ္မတ Lech Kaczyński သေဆုံးခဲ့သော ၂၀၁၀ လေယာဉ်ပျက်ကျမှု အမှတ်တရတွင် နာမည် ကြီးလာသော ပိုလန်ဘော အဆိုပြုချက်သည် ပိုလန်နှင့်၎င်း၏သမိုင်းကို ကိုယ်စားပြုသည်။
ကန်းထရီးဘောများ အကြား ဆက်သွယ်မှုသည် မတောက်တခေါက် အင်္ဂလိပ်စကား ဖြင့် ရေးသားခြင်း၊ အင်တာနက်ဘန်းစကားများ အသုံးပြုခြင်း၊ အဆုံးသတ်တွင် ပိုလန်နိုင်ငံအလံ အရောင်ကို ပြောင်းပြန်အဖြစ် အဖြူပေါ်အနီတင်ထားသော ပိုလန်ကာတွန်း က ငိုယိုနေခြင်း တို့ဖြင့် အဆုံးသတ်လေ့ရှိသည်။
တချို့ပိုလန်ဘော ရုပ်ပြများသည် ရုရှားတို့က အာကသပေါ်တက်နေချိန်တွင် ပိုလန်တို့မတက်ရောက်နိုင်ခြင်းကို လှောင်ပြောင်မှုအဖြစ်မှ လာသည်။
နာမည်ကြီး ပိုလန်ဘော ကာတွန်းတစ်ခုတွင် ကမ္ဘာသို့ ဥက္ကာပျံ တစ်ခု တိုက်မိရန် လာချိန်တွင် နိုင်ငံအများစု က အာကာသနည်းပညာ ကို အသုံးပြုကာ ကမ္ဘာကို စွန့်ခွာသွားခဲ့သည်။
သို့သော် ပိုလန်တို့က ကမ္ဘာပေါ်တွင် ကျန်နေခဲ့ကာ မတောက်တခေါက် အင်္ဂလိပ်စကားဖြင့် ပိုလန်တို့အာကာသ သို့ မတက်နိုင်ဟု ငိုယိုနေခဲ့သည်ဟု ကာတွန်းအဆုံးသတ်ခဲ့သည်။
အခြားပိုလန်ဘော ကာတွန်းတစ်ခုတွင် သမိုင်းဝင်နိုင်ငံရေး သရော်စာ အလား ပိုလန်တို့က တို့တွေ ရုရှားတွေ နဲ့ တူရကီတွေ ကို ခြေမှုန်းပြီး အင်အားကြီးနိုင်ငံ ဖြစ်လာမယ်၊ ပြီးတော့ . . ဆိုသဖြင့် အခြားကန်းထရီးဘော များက ရီကြသည်။
ဒေါသထွက်နေသော ပိုလန်တို့က ၎င်းကို တကယ့်အင်တာနက်စီးပွားရေး ဟု လှောင်ပြောင်ကြသည်။
အခြားသောနိုင်ငံဘောလုံးများ upright|A user-generated representation of Britain in Polandball-style အခြားနိုင်ငံများ၏ ရုပ်ပြများတွင်လည်း ပိုလန်ဘော ပါဝင်လေ့ရှိသည်။
, သို့သော် ထိုရုပ်ပြများတွင် ကန်းထရီးဘော ဟု ခေါ်သော်လည်း များသောအားဖြင့် ပိုလန်ဘောကိုသာ ရည်ညွန်းလေ့ရှိသည်။
. Lurkmore.to အရ Bavaria တွင်လည်း ကိုယ်ပိုင်ဘော ရှိပြီး အမေရိကန်ပြည်ထောင်စု၊ Catalonia၊ Siberia တို့တွင်လည်းကောင်း၊ စင်ကာပူ က တြိဂံပုံကို ယူကာ Tringapore ဟုလည်းကောင်း၊ အစ္စရေး တို့က ဂျူးနှင့်ဆိုင်သော ရှုပဗေဒ မှ hypercube ကို ယူ၍လည်းကောင်း၊ Kazakhstan တို့က အုတ်ခဲမှလည်းကောင်း၊ ဗြိတိန် တို့က အပေါ်ဦးထုပ် ဆောင်းထားသောပုံကို ယူ၍ လည်းကောင်း အခြား နိုင်ငံဘောများလည်း ရှိသည်။
ကိုးကား ပြင်ပလင့်များ Polandball at Reddit.com Polandball at Knowyourmeme.com Polandball at militaryphotos.net Category:အင်တာနက် မီမီများ။
စက်မှုဝန်ကြီးဌာန (အင်္ဂလိပ်: Ministry of Industry) သည် နိုင်ငံတော် စီမံအုပ်ချုပ်ရေး ကောင်စီ လက်ထက်တွင် ပြန်လည် ပေါ်ပေါက်လာသော ပြည်ထောင်စုအစိုးရအဖွဲ့၏ ဝန်ကြီးဌာန တစ်ခု ဖြစ်သည်။
ယခင် စီမံကိန်း၊ ဘဏ္ဍာရေးနှင့် စက်မှုဝန်ကြီးဌာနကို ခွဲထုတ်၍ ၂၀၂၁ ခုနှစ်၊ မေလ ၃ ရက်နေ့တွင် ပြင်ဆင်ဖွဲ့စည်းခဲ့သည်။
​ လက်ရှိဝန်ကြီးမှာ နိုင်ငံတော်စီမံအုပ်ချုပ်ရေးကောင်စီက ခန့်အပ်ထားသည့် ​ဒေါက်တာချာလီသန်းဖြစ်သည်။
သမိုင်းကြောင်း မြန်မာနိုင်ငံ လွတ်လပ်ရေးရရှိပြီးအချိန်တွင် စက်မှုလက်မှုလုပ်ငန်းများနှင့် ပတ်သက်၍ ဝန်ကြီးဌာနတစ်ခုအနေဖြင့် သီးခြားဖွဲ့စည်း ထားခြင်းမရှိဘဲ စက်မှုလက်မှုနှင့် ကူးသန်းရောင်းဝယ်ရေး ဝန်ကြီးဌာန၊ စက်မှုလက်မှုနှင့်အလုပ်သမားဝန်ကြီးဌာန၊ စက်မှုလက်မှုနှင့် သတ္တုတွင်းဝန်ကြီးဌာနဟူ၍ အဆင့်ဆင့်ပြောင်းလဲ ဖွဲ့စည်းခဲ့ပြီး ၁၉၅၂ ခုနှစ်တွင် စက်မှုလက်မှုဝန်ကြီးဌာနအဖြစ် ဖွဲ့စည်းခဲ့သည်။
၁၉၇၂ ခုနှစ်တွင် တော်လှန်ရေးကောင်စီမှ စတင်အကောင်အထည်ဖော်ခဲ့သော အုပ်ချုပ်ရေးစနစ်သစ်အရ ၁၉၇၂ ခုနှစ် မတ်လ(၁၆) ရက်နေ့စွဲပါ အမိန့်ကြော်ငြာစာအမှတ် (၁)ဖြင့် စက်မှုလက်မှု ဝန်ကြီးဌာန၏ အမည်ကို စက်မှုဝန်ကြီးဌာနဟု ပြောင်းလဲခေါ်ဝေါ်ခဲ့သည်။
၁၉၇၅ ခုနှစ်တွင် ပြည်ထောင်စုဆိုရှယ်လစ်သမ္မတမြန်မာနိုင်ငံတော်အစိုးရ အဖွဲ့သည် စက်မှုဝန်ကြီးဌာနအောက်ရှိ လုပ်ငန်းအဖွဲ့အစည်းများကို နိုင်နင်းစွာ စီမံခန့်ခွဲနိုင်ရန်အတွက် ၁၉၇၅ ခုနှစ် မတ်လ(၂၉)ရက်နေ့စွဲပါ အမိန့်ကြော်ငြာစာအမှတ်(၃) ဖြင့် ၁၉၇၅ ခုနှစ် ဧပြီလ(၁)ရက်နေ့မှစတင်၍ မူလစက်မှုဝန်ကြီးဌာနကို အမှတ်(၁)စက်မှုဝန်ကြီးဌာနနှင့် အမှတ်(၂) စက်မှုဝန်ကြီးဌာန ဟူ၍ ပြင်ဆင်ဖွဲ့စည်းခဲ့သည်။
ဦးသိန်းစိန်အစိုးရလက်ထက် ဖော်ပြပါ စက်မှုဝန်ကြီးဌာန(၂) ခုကို ပေါင်းစပ်၍ စက်မှုဝန်ကြီးဌာနအဖြစ် ကျစ်လျစ်စွာ ပြင်ဆင်ဖွဲ့စည်းမှုကို ၂၀၁၂ ခုနှစ်၊ မတ်လ (၂၉)ရက်နေ့တွင် ကျင်းပပြုလုပ်ခဲ့သော ပြည်ထောင်စုသမ္မတမြန်မာနိုင်ငံတော် ပြည်ထောင်စုအစိုးရအဖွဲ့ အစည်းအဝေးအမှတ်စဉ် (၁၃/၂၀၁၂) ၏ သဘောတူ ခွင့်ပြုချက်အရ ၂၀၁၂ ခုနှစ်၊ ဧပြီလ (၄) ရက် နေ့မှစ၍ အရာထမ်း ရာထူး (၄,၅၆၀) နေရာ၊ အမှုထမ်း ရာထူး (၄၂,၉၅၈) နေရာ၊ စုစုပေါင်းရာထူး (၄၇,၅၁၈) နေရာဖြင့် အောက်ပါအတိုင်း ပြင်ဆင်ဖွဲ့စည်းခဲ့သည်။
ပြည်ထောင်စုဝန်ကြီးရုံး စက်မှုညွှန်ကြားရေးဦးစီးဌာန စက်မှုစီမံကိန်း ဦးစီးဌာန စက်မှုကြီးကြပ်ရေးနှင့် စစ်ဆေးရေး ဦးစီးဌာန အမှတ်(၁) အကြီးစားစက်မှုလုပ်ငန်း အမှတ်(၂) အကြီးစားစက်မှုလုပ်ငန်း အမှတ်(၃) အကြီးစားစက်မှုလုပ်ငန်း အထည်အလိပ်လုပ်ငန်း ဆေးဝါးနှင့်စားသောက်ကုန်လုပ်ငန်း စက္ကူနှင့်အိမ်သုံးပစ္စည်းလုပ်ငန်း သုတေသနနှင့် ဖွံ့ဖြိုးရေးဗဟိုဌာန အသေးစားနှင့် အလတ်စားလုပ်ငန်းများ ဖွံ့ဖြိုးတိုးတက်ရေးဗဟိုဌာန thumb|ယခင်အမှတ်တံဆိပ် (၂၀၁၆ -၂၀၂၁) ယင်းနောက် ပြည်ထောင်စုသမ္မတမြန်မာနိုင်ငံတော်၊ ပြည်ထောင်စုအစိုးရအဖွဲ့ အစည်းအဝေးအမှတ်စဉ် (၃/၂၀၁၄) မှ သဘောတူ ခွင့်ပြုချက်အရ ၂၀၁၄ခုနှစ် ဧပြီလ (၁)ရက်နေ့မှစ၍ အရာထမ်းရာထူး (၄,၉၄၃)နေရာ၊ အမှုထမ်းရာထူး(၄၃,၅၇၁)နေရာ၊ စုစုပေါင်းရာထူး (၄၈,၅၁၄) နေရာဖြင့် ပြည်ထောင်စုဝန်ကြီးရုံး၊ ဦးစီးဌာန (၂)ခု၊ စက်မှုလုပ်ငန်း(၆)ခု နှင့် ဗဟိုဌာန(၁)ခု အပါအဝင် စက်မှုဝန်ကြီးဌာနကို ပြင်ဆင်ပြောင်းလဲဖွဲ့စည်းခဲ့သည်။
ပြည်ထောင်စုဝန်ကြီးရုံး စက်မှုညွှန်ကြားရေးဦးစီးဌာန စက်မှုကြီးကြပ်ရေးနှင့်စစ်ဆေးရေးဦးစီးဌာန အမှတ်(၁)အကြီးစားစက်မှုလုပ်ငန်း အမှတ်(၂)အကြီးစားစက်မှုလုပ်ငန်း အမှတ်(၃)အကြီးစားစက်မှုလုပ်ငန်း အထည်အလိပ်လုပ်ငန်း ဆေးဝါးနှင့်စားသောက်ကုန်လုပ်ငန်း စက္ကူနှင့်အိမ်သုံးပစ္စည်းလုပ်ငန်း သုတေသနနှင့်ဖွံ့ဖြိုးရေးဗဟိုဌာန အထက်ပါအချက်များနှင့်အညီ ပြင်ဆင်ဖွဲ့စည်းခဲ့သည့် စက်မှုဝန်ကြီးဌာန၏ ဖွဲ့စည်းပုံကို ၂၅.၃.၂၀၁၅ ရက်နေ့တွင် ကျင်းပပြုလုပ်သော ပြည်ထောင်စုအစိုးရအဖွဲ့အစည်းအဝေး အမှတ်စဉ် (၇/၂၀၁၅) မှ သဘောတူခွင့်ပြုချက်အရ ၁.၄.၂၀၁၅ ရက်နေ့မှစ၍ ဝန်ကြီးရုံး၊ ဦးစီးဌာန (၂) ခုနှင့် စက်မှုလုပ်ငန်း(၄) ခု၊ စုစုပေါင်း (၇) ခု တို့ဖြင့် အောက်ပါအတိုင်း ပြင်ဆင်ဖွဲ့စည်းခဲ့ပါသည်- (က) ပြည်ထောင်စုဝန်ကြီးရုံး (ခ) စက်မှုပူးပေါင်းဆောင်ရွက်ရေးဦးစီးဌာန (ဂ) စက်မှုကြီးကြပ်ရေးနှင့်စစ်ဆေးရေးဦးစီးဌာန (ဃ) အမှတ်(၁)အကြီးစားစက်မှုလုပ်ငန်း (င) အမှတ်(၂)အကြီးစားစက်မှုလုပ်ငန်း (စ) အမှတ်(၃)အကြီးစားစက်မှုလုပ်ငန်း (ဆ) မြန်မာ့ဆေးဝါးလုပ်ငန်း အဆိုပါဖွဲ့စည်းပုံတွင် အမှတ်(၁)အကြီးစားစက်မှုလုပ်ငန်းရှိ အမှတ်(၁၈) အကြီးစားစက်ရုံ(အင်းကုန်း)အား လယ်ယာစိုက်ပျိုးရေးနှင့်ဆည်မြောင်းဝန်ကြီးဌာနသို့ လွှဲပြောင်းပေးအပ်ခဲ့ပါသည်။
ထို့နောက် အမှတ်(၁၁)အကြီးစားစက်ရုံ(ရန်ကုန်)၊အမှတ်(၁၂)အကြီးစားစက်ရုံ(ထုံးဘို)၊ အမှတ်(၁၃)အကြီးစားစက်ရုံ(မကွေး)၊ အမှတ်(၂၅)အကြီးစားစက်ရုံ(မြိုင်)တို့ကို ၁၃.၁.၂၀၁၆ ကျင်းပပြုလုပ်သော ပြည်ထောင်စုအစိုးရအဖွဲ့ အစည်းအဝေးအမှတ်စဉ် (၂/၂၀၁၆)မှ သဘောတူ ခွင့်ပြုချက်အရ ကာကွယ်ရေးဝန်ကြီးဌာနသို့ လွှဲပြောင်းပေးခဲ့ပြီး ၁၀.၁၁.၂၀၁၆ ရက်နေ့တွင် ပြုလုပ်သော ပြည်ထောင်စုအစိုးရ အဖွဲ့အစည်းအဝေးအမှတ်စဉ် (၁၅/၂၀၁၆)မှ သဘောတူခွင့်ပြုချက်ဖြင့် စက်မှုဝန်ကြီးဌာန၏ဖွဲ့စည်းပုံအင်အားကို ပြင်ဆင်ဖွဲ့စည်းခဲ့ပါသည်။
ဦးဝင်မြင့်အစိုးရလက်ထက် နိုင်ငံတော်သမ္မတရုံး၏ ၂၈.၁၁.၂၀၁၉ ရက်စွဲပါ အမိန့်ကြော်ငြာစာအမှတ်၊ ၁၂၃/၂၀၁၉ အရ စက်မှုဝန်ကြီးဌာနနှင့် စီမံကိန်းနှင့် ဘဏ္ဍာရေးဝန်ကြီးဌာနတို့ကို စီမံကိန်း၊ ဘဏ္ဍာရေးနှင့် စက်မှုဝန်ကြီးဌာနအဖြစ် ပြင်ဆင်ဖွဲ့စည်းခဲ့ပါသည်။
အမှတ်(၇)စက်မှုသင်တန်းကျောင်း(သထုံ)နှင့် အမှတ်(၈)စက်မှုသင်တန်းကျောင်း(မုံရွာ)တို့အား တိုးချဲ့ဖွဲ့စည်းခဲ့မှုအရ စက်မှုကဏ္ဍ၏ ဖွဲ့စည်းပုံခွင့်ပြုအင်အားကို ပြင်ဆင်ဆောင်ရွက်ခဲ့ပါသည်။
ဗိုလ်ချုပ်မှူးကြီး မင်းအောင်လှိုင်အစိုးရ နိုင်ငံတော်စီမံအုပ်ချုပ်ရေးကောင်စီသည် ၃.၅.၂၀၂၁ ရက်စွဲပါ အမိန့်အမှတ်၊ ၁၁၇/ ၂၀၂၁ ဖြင့် စီမံကိန်း၊ ဘဏ္ဍာရေးနှင့် စက်မှုဝန်ကြီးဌာနအား စီမံကိန်းနှင့် ဘဏ္ဍာရေးဝန်ကြီးဌာနနှင့် စက်မှုဝန်ကြီးဌာနအဖြစ် ပြင်ဆင်ဖွဲ့စည်းခဲ့ပါသည်။
ဖွဲ့စည်းပုံ လက်ရှိ စက်မှုဝန်ကြီးဌာန၏ လက်အောက်တွင် ပြည်ထောင်စုဝန်ကြီးရုံး၊ ဦးစီးဌာန (၂)ခု၊ စက်မှုလုပ်ငန်း(၆)ခု နှင့် ဗဟိုဌာန(၁)ခု အပါအဝင် အောက်ပါအတိုင်း ဖွဲ့စည်းထားသည်။
ပြည်ထောင်စုဝန်ကြီးရုံး စက်မှုပူးပေါင်းဆောင်ရွက်ရေးဦးစီးဌာန စက်မှုကြီးကြပ်ရေးနှင့် စစ်ဆေးရေး ဦးစီးဌာန အမှတ်(၁) အကြီးစားစက်မှုလုပ်ငန်း အမှတ်(၂) အကြီးစားစက်မှုလုပ်ငန်း အမှတ်(၃) အကြီးစားစက်မှုလုပ်ငန်း မြန်မာ့ဆေးဝါးလုပ်ငန်း တို့ဖြစ်ပါသည်။
ပြည်ထောင်စုဝန်ကြီးများ စဉ်ဝန်ကြီးတာဝန်သက်တမ်းဒုတိယဝန်ကြီးဝန်ကြီးချုပ်သမ္မတအစိုးရအဖွဲ့စီမံကိန်း၊ ဘဏ္ဍာရေးနှင့် စက်မှုဝန်ကြီးဌာန -100x100pxဦးဝင်းရှိန်၁ ဖေဖော်ဝါရီ ၂၀၂၁ ၃ မေ ၂၀၂၁မင်းအောင်လှိုင်မြင့်ဆွေ (ယာယီ)မင်းအောင်လှိုင်အစိုးရစက်မှုဝန်ကြီးဌာန (၂၀၂၁ - ယနေ့အထိ)စဉ်ပုံဝန်ကြီးတာဝန်သက်တမ်းဒုတိယဝန်ကြီးဝန်ကြီးချုပ်သမ္မတအစိုးရအဖွဲ့၁။
100x100pxဒေါက်တာ ချာလီသန်း၂၂ မေ ၂၀၂၁ ၃၁ ဇူလိုင် ၂၀၂၅ -မင်းအောင်လှိုင် မြင့်ဆွေ (ယာယီ) မင်းအောင်လှိုင် (ယာယီ-တာဝန်)မင်းအောင်လှိုင်အစိုးရ၃၁ ဇူလိုင် ၂၀၂၅ ယနေ့အထိ -ညိုစောမင်းအောင်လှိုင် (ယာယီ-တာဝန်)ဦးညိုစောအစိုးရ ရုံးချုပ် ရုံးအမှတ်(၃၀)၊ ဇေယျဌာနီလမ်း၊ နေပြည်တော်။
၁၈၇၇ ခုနှစ်တွင် ရန်ကုန် အရှေ့ပိုင်းကို ပြုပြင်ရန် ငွေအမြောက်အမြား ထောက်ပန့်သူ ဂျူး ခေါ် ရေဝတီ လူမျိုး လူဂုဏ်တန် တဦး ဖြစ်သူ ဂျူဒါအီစကယ် ကို ဂုဏ်ပြုသော အားဖြင့် အမည်ပေးထားသော လမ်းဖြစ်သည်။
နဂါးဗိုလ် ထိပ်တင်ဒွေး၊ ရန်ကုန်ရာဇဝင်၊ စာမျက်နှာ ၆၉ ကိုးကား Category:ရန်ကုန်မြို့ရှိ လမ်းများ။
ချန်ပီယန် စစ်သင်္ဘော ကပ္ပတိန် ယာအိုလွစ္စ ကို အစွဲပြု၍ ခေါ်သည်။
၁၈၆၂-၆၇ ခုနှစ် အတွင်း အုပ်ချုပ်ခဲ့သော မဟာမင်းကြီး ဆာ အာသာ ဖယ်ယာကို အစွဲပြု၍ ခေါ်ထားသည်။
အကောက်ဘက် အရာရှိ ရောဘတ် ဆယ်မြူရယ် အက်ဒွတ် ကို အစွဲပြု၍ ခေါ်သည်။
မဟာဗန္ဓုလ ပန်းခြံ သည် ရန်ကုန်မြို့ရှိ ကျော်ကြားသော အများပြည်သူ အပန်းဖြေရာ နေရာ ဖြစ်သည်။
အရှေ့ဘက်တွင် မဟာဗန္ဓုလ ပန်းခြံလမ်း၊ အနောက်ဘက်တွင် ဆူးလေဘုရားလမ်း၊ တောင်ဘက်တွင် ကုန်သည်လမ်း နှင့် မြောက်ဘက်တွင် မဟာဗန္ဓုလလမ်း တို့ကြားတွင် တည်ရှိသည်။
ပန်းခြံပတ်လည်တွင် ဆူးလေဘုရား၊ ရန်ကုန်မြို့တော်ခန်းမ၊ တရားရုံးချုပ်အဆောက်အဦးဟောင်း၊ ဧဝံဂေလိ ဘုရားကျောင်း နှင့် အမေရိကန်သံရုံဟောင်း၊ ဗဟိုဘဏ်အဆောက်အဦး ဟောင်း တို့တည်ရှိသည်။
၁၉၄၈ ခုတွင် ဗြိတိသျှတို့ထံမှ လွတ်လပ်ရေးရသော အထိမ်းအမှတ် ကျောက်တိုင်လည်း ပန်းခြံတွင်းတွင် တည်ရှိသည်။
ပန်းခြံကို ပထမ အင်္ဂလိပ်-မြန်မာ စစ်ပွဲ (၁၈၂၄-၁၈၂၆) တွင် အသက်စွန့် တိုက်ခိုက်ခဲ့သော စစ်သူကြီး မဟာဗန္ဓုလ အား ဂုဏ်ပြုသော အားဖြင့် အမည် မှည့်ခေါ် ထားသည်။
သမိုင်းကြောင်း ၁၈၉၅ ဝန်းကျင် က ဖိုက်ချ်စကွဲ ယခင် က ၁၈၆၇ခုနှစ်၊ ၁၈၇၁ ခုနှစ်တို့တွင် ရန်ကုန်မြို့ကို အကွက်ချ ပြုပြင်ခဲ့သော မဟာဝန်ရှင်တော်မင်းကြီး မေဂျာဂျင်နရယ် အဲလ်ဘတ်ဖိုက်ချ် ကို အစွဲပြု၍ ဖိုက်ချ်စကွဲ ဟု ခေါ်သည်။
ထိုနေရာသည် ယ္ခင်က တင့်စကွဲဟု သိကျသော ညွန်ပေါသော နေရာလွတ်ကြီးတစ်ခုသာဖြစ်ပြီး အများပြည်သူ အပန်းဖြေရာနေရာအဖြစ် ရှင်းလင်းအကွက်ချခဲ့ရသည်။
ရန်ကုန်ရှိ ချမ်းသာသော အမေရိကန်ကုမ္ပဏီတစ်ခုမှ စကျင်ကျောက်တို့ဖြင့် ထုလုပ်ထားသော ဝိတိုရိယ ဘုရင်မကျောက်ရုပ်ကို လက်ဆောင်အဖြစ်ပေး၍ ပန်းခြံ၏ အလယ်တွင် ၁၈၉၆ ခုနှစ်တွင် ထားရှိခဲ့သည်။
၁၉၃၅ ခုနှစ်လွန်ခဲ့ပြီးနောက် အမျိုးသားစိတ်ဓာတ်များ ရင့်သန်လာသောအခါတွင် ထိုရင်ပြင်အား ဗန္ဓုလရင်ပြင်ဟု အမည့်ပြောင်းလဲခဲ့သည်။
အင်္ဂလိပ်ခေတ်က ညနေစောင်းအခါများ၌ ပန်းခြံတွင်းတွင် အင်္ဂလိပ်ဘင်ခရာ အဖွဲ့သာ ဖျော်ဖြေရပြီး နောင်တွင်မှ မြန်မာအငြိမ့် များပါ ဖျော်ဖြေခဲ့ကြသည်။
နဂါးဗိုလ် ထိပ်တင်ဒွေး၊ ရန်ကုန်ရာဇဝင်၊ စာမျက်နှာ ၆၈ ဗြိတိသျှတို့ထံမှ လွတ်လပ်ရေးရသော အထိမ်းအမှတ် ကျောက်တိုင်ကို ၁၉၄၈ ခုတွင် ယခင် ဝီတိုရိယဘုရင်မကြီး ရုပ်တုနေရာ၌ ထားရှိခဲ့သည်။
ဝီတိုရိယဘုရင်မကြီးရုပ်တုကို မြန်မာနိုင်ငံအား လွတ်လပ်ရေးပေးခဲ့ပြီးနောက် အင်္ဂလန်နိုင်ငံသို့ ပြန်သယ်သွားခဲ့သည်။
လွတ်လပ်ရေးကျောက်တိုင်၏ ဗိသုကာပညာရှင်မှာ စည်သူဦးတင်ဖြစ်ပြီး ရန်ကုန်မြို့တော်ခန်းမကို ဆောက်လုပ်ခဲ့သော ပညာရှင်လည်းဖြစ်သည်။
ပန်းခြံအား ၂၀၁၂ ခုနှစ်တွင် ပြန်လည်မွမ်းမံခဲ့သည်။
ကိုးကား ကဏ္ဍ:ရန်ကုန်မြို့ ကဏ္ဍ:ရန်ကုန်မြို့ရှိ အဆောက်အအုံများ။
ကသည်းမြင်းဝန် ၁၉ ဇန်နဝါရီ ၁၇၅၉ တွင် အလောင်းမင်းတရားက မဏိပူရမြို့တော်ကို သိမ်းပိုက်လိုက်ပါသည်။
ယင်းနောက် ကသည်းမြင်းသည်တော် အမှုထမ်း နှစ်ထောင်ကျော်ကို ရွှေ၊ ငွေ ၊ အဝတ်ပုဆိုး ၊ ရိက္ခာ စသည်တို့ကို ပြည့်စုံစွာ ဖြည့်ဆည်းပေးပြီး နေပြည်တော်ဝန်းကျင်၌ အစုအကွက် ၊ နယ်မြေနေရာချထားပေးကာ ကသည်းမြင်းတပ်ကို ဖွဲ့စည်းပေးလိုက်၏။
ကသည်းမြင်းတပ်အား အုပ်ချုပ်ရန် ကသည်းမြင်းဝန် တစ်ဦးကိုလည်း သီးခြားခန့်ထားခဲ့သည်။